[{"text_idx": "#000000", "text": "Uned Datblygu Dysgu ac Addysgu"}, {"text_idx": "#000003", "text": "Mae\u2019r holl wybodaeth fyddwch chi ei hangen ar dudalennau gwe\u2019r Uned Datblygu Dysgu ac Addysgu. Bydd ein tudalennau gwe Cefnogi eich Addysgu yn eich helpu gydag amrywiol ddatrysiadau addysgu."}, {"text_idx": "#000005", "text": "Os bydd angen i chi gysylltu a\u0302 ni gallwch wneud hynny ar un o ddau gyfeiriad ebost:"}, {"text_idx": "#000006", "text": "udda@aber.ac.uk (am gwestiynau addysgegol a chynllunio, neu i drefnu ymgynghoriad) neu"}, {"text_idx": "#000007", "text": "eddysgu@aber.ac.uk (am ymholiadau technegol ynghylch ein harlwy e-ddysgu a restrir isod)"}, {"text_idx": "#000008", "text": "Mae\u2019n gyffrous gallu cyhoeddi ein Fforymau Academi arfaethedig ar gyfer 2022-23. Gan adeiladu ar lwyddiant sesiynau\u2019r llynedd, ac ar sail adborth, rydym ni wedi cynyddu\u2019r nifer o Fforymau Academi sydd ar gael gyda chyfanswm o 10 dros y flwyddyn academaidd."}, {"text_idx": "#000009", "text": "I\u2019r rheini yn eich plith sy\u2019n anghyfarwydd a\u0302 Fforymau Academi, maen nhw\u2019n drafodaethau anffurfiol sy\u2019n dod a\u0302 chydweithwyr ynghyd o bob rhan o\u2019r Brifysgol. Ym mhob sesiwn, byddwn yn edrych ar bwnc penodol yn gysylltiedig a\u0302 Dysgu ac Addysgu. Byddwn yn hwyluso\u2019r drafodaeth ac yn darparu adnoddau ac arweiniad yn dilyn y Fforwm Academi. Yna bydd y rhain ar gael ar ein tudalennau gwe. Cymerwch olwg ar bynciau Fforwm Academi y llynedd:"}, {"text_idx": "#000011", "text": "Eleni, bydd rhai Fforymau Academi yn dychwelyd wyneb yn wyneb yn ogystal a\u0302\u2019r rhai a gynhelir ar-lein drwy Teams. Gallwch weld y dyddiadau, disgrifiadau o\u2019r sesiynau, a chadw lle ar y dudalen archebu ar gyfer y tair sesiwn gyntaf a chadwch olwg am sesiynau\u2019r dyfodol."}, {"text_idx": "#000012", "text": "Byddwn yn dechrau\u2019r Fforymau Academi gyda thrafodaeth ar Gynefino Myfyrwyr. Byddwn yn meddwl am sut rydych chi\u2019n paratoi myfyrwyr i astudio. Pa fath o weithgareddau ydych chi\u2019n eu rhedeg yn wythnos 1 eich modiwl er mwyn i\u2019ch myfyrwyr gyfarwyddo a\u0302\u2019r cynnwys? Hefyd, byddwn yn gofyn i gydweithwyr rannu gyda ni sut y gallech chi ddefnyddio technoleg yn y rhyngweithiadau hyn."}, {"text_idx": "#000014", "text": "Mae\u2019r holl wybodaeth fyddwch chi ei hangen ar dudalennau gwe\u2019r Uned Datblygu Dysgu ac Addysgu. Yn ddiweddar rydym ni wedi gweithio\u2019n ddwys gyda chydweithwyr academaidd i ddatblygu datrysiadau i bandemig Covid 19. Bydd ein tudalennau gwe Cefnogi eich Addysgu yn eich helpu gydag amrywiol ddatrysiadau addysgu."}, {"text_idx": "#000016", "text": "Wrth inni symud tuag at ddysgu wyneb yn wyneb eto, hoffem atgoffa\u2019r staff nad ydynt ar eu pen eu hunain o ran ailaddasu i ddysgu wyneb yn wyneb, a allai newid eto o ran maint y grwpiau, y dulliau o ddarparu\u2019r dysgu, cadw pellter, a masgiau. Bydd yr eitem hon ar ein blog yn trafod yr offer arferol yn yr ystafelloedd dysgu a sut i ymdrin a\u0302 disgwyliadau myfyrwyr, yn ogystal a\u0302 chyfeirio\u2019r staff tuag at adnoddau perthnasol ar gyfer yr agweddau hynny."}, {"text_idx": "#000018", "text": "Mae\u2019r Gwasanaethau Gwybodaeth wedi datblygu canllawiau ar ddefnyddio\u2019r offer dysgu arferol yn yr ystafelloedd dysgu canolog. Gallwch wylio rhestr o fideos sy\u2019n arddangos yr offer yn yr ystafelloedd dysgu."}, {"text_idx": "#000020", "text": "Mae arnom eisiau atgoffa\u2019r staff hefyd o bolisi recordio darlithoedd y Brifysgol \u2013 fe allai dychwelyd at ddysgu wyneb yn wyneb olygu dychwelyd at recordio darlithoedd byw. Bydd nifer o fanteision i wneud recordiadau o ddarlithoedd wrth i ni fynd no\u0302l i ddysgu wyneb yn wyneb. Os bydd myfyrwyr yn methu bod yn bresennol mewn darlith oherwydd salwch gallant ddal i fyny a\u0302\u2019r gwaith yn haws. Ac os yw myfyrwyr yn gwybod bod recordiadau o ddarlithoedd ar gael, gallant osgoi dod i ganol pobl os nad ydynt yn teimlo\u2019n hwylus. Mae\u2019r cwbl hyn yn ein cynorthwyo a\u0302\u2019r gwaith o warchod iechyd a lles pawb ledled y Brifysgol. Os ydych yn ansicr o gwbl, edrychwch eto ar ein rhestr o fideos ar Panopto."}, {"text_idx": "#000023", "text": "Os nad ydych wedi defnyddio Vevox o\u2019r blaen, neu os hoffech rywfaint o arweiniad, bydd Vevox yn cynnal sesiynau hyfforddiant ym mis Medi a Hydref:"}, {"text_idx": "#000025", "text": "Cynhelir y sesiwn hyfforddiant hon ar-lein gan ddefnyddio Teams. Anfonir dolen atoch cyn dechrau\u2019r sesiwn."}, {"text_idx": "#000026", "text": "Am ragor o wybodaeth am Vevox, edrychwch ar ein tudalen ar y we am Offer Pleidleisio Vevox."}, {"text_idx": "#000028", "text": "Fel arweinydd ein rhaglen TUAAU, rwy\u2019n cadw llygad allan am adnoddau i helpu staff i addysgu\u2019n effeithiol. Mae\u2019r rhain yn cynnwys gweminarau, podlediadau, pecynnau cymorth ar-lein, cyhoeddiadau a mwy. Mae\u2019r pynciau\u2019n cynnwys dysgu gweithredol, addysgu ar-lein/cyfunol, hygyrchedd/cynhwysiant, a dylunio dysgu effeithiol yn seiliedig ar wyddoniaeth wybyddol. Rwyf wedi rhestru isod eitemau y sylwais arnynt yn ystod yr wythnos ddiwethaf. Er mwyn eglurder, ein polisi yw dangos y teitlau a\u2019r disgrifiadau yn yr iaith y cyflwynir yr adnoddau ynddi."}, {"text_idx": "#000029", "text": "Ewch i\u2019r dudalen archebu Hyfforddiant Staff i weld pa hyfforddiant a gynigir gan yr Uned Datblygu Dysgu ac Addysgu a staff eraill Prifysgol Aberystwyth. Gobeithio y bydd y crynodeb wythnosol hwn o adnoddau yn ddefnyddiol ichi. Os oes gennych unrhyw gwestiynau neu awgrymiadau, cysylltwch a\u0302\u2019n ti\u0302m ar lteu@aber.ac.uk. Efallai hefyd yr hoffech ddilyn fy nghyfrif Twitter, Mary Jacob L&T."}, {"text_idx": "#000032", "text": "Mae\u2019r Academi Arddangos yn lle i rannu arferion da ymhlith staff o Aberystwyth, Bangor a sefydliadau Addysg Uwch eraill. Bob blwyddyn rydym yn cynnal dwy sesiwn gyda dau gyflwyniad ym mhob sesiwn, un o Aber ac un o Fangor. Gall unrhyw un ymuno a\u0302\u2019r Academi Arddangos o\u2019u peiriannau eu hunain drwy ddefnyddio\u2019r ddolen sydd ar gael yma"}, {"text_idx": "#000033", "text": "Rydym yn edrych ymlaen at y cyflwyniadau eleni a gobeithio y bydd modd i rai ohonoch ymuno a\u0302 ni."}, {"text_idx": "#000035", "text": "We asked AU students and staff questions such as, \u201cWhy do students underachieve or even drop out?,\u201d \u201cWhat distractions do students face that interfere with their best intentions to study and improve?,\u201d and \u201cWhat happens to \u2018turn students off\u2019 from learning and striving to achieve?\u201d The answers were remarkably similar from both groups, suggesting agreement on the problem and potential alignment on solutions. Self-regulation is the voluntary control of impulses which can facilitate or hinder us from achieving our goals. Hence, self-regulation includes the ability to regulate cognitive processes and activities, e.g. to plan, monitor and reflect on problem solving activities. Self-regulation also includes the control of one\u2019s competing/conflicting motivational and emotional impulses and processes, e.g., overcoming social anxiety to contribute in class. Clearly, the development of self-regulation skills will help students achieve their objectives for entering HE. This presentation will provide techniques for tutors to help their students and tutees to be better self-regulators, and introduce and rationalise an ambitious AU-wide programme of studies that target student self-regulation ability."}, {"text_idx": "#000037", "text": "Cynhelir y sesiynau yn Saesneg."}, {"text_idx": "#000041", "text": "Hoffem gynorthwyo staff i baratoi modiwlau gymaint ag y gallwn. Rydym yn fodlon dod i\u2019r swyddfa neu i chi ddod i ymweld a\u0302 ni. Os hoffech drefnu apwyntiad gydag aelod o\u2019r Grw\u0302p E-ddysgu, rhowch wybod i ni lle a phryd yr hoffech gwrdd."}, {"text_idx": "#000043", "text": "Rydym yn edrych ymlaen at weithio\u2019n agos a\u0302\u2019r holl staff a\u2019ch cynorthwyo mewn unrhyw ffordd sy\u2019n gyfleus i chi."}]